Vwawa ni jina la mji na makao makuu ya Wilaya ya Mbozi katika Mkoa wa Songwe, pia ni jimbo la uchaguzi nchini Tanzania. Mji huo unapatikana Nyanda za Juu za Kusini mkoa mpya wa Songwe (zamani sehemu ya mkoa wa Mbeya) tena na ni makao makuu ya mkoa huo. Wakati wa sensa iliyofanyika mwaka wa 2012, kata ya Vwawa ilikuwa na wakazi wapatao 56,256 walioishi humo. Msimbo wa posta ni 53301. Asili ya jina la Vwawa ni mtemi au mlima. Mji huu uko kando ya barabara kuu kupitia mikoa ya Mbeya, Njombe, Iringa, Morogoro, Pwani kutokea jijini Dar es Salaam. Barabara hiyo inakwenda Zambia na Malawi kupitia wilaya ya Ileje na mkoa wa Rukwa. Mji huu umepitiwa pia na reli ya TAZARA kutokea jijini Dar es Salaam hadi Kapiri Mposhi nchini Zambia. Mji huu una wenyeji ambao ni Wanyiha, Wandali na Wanyamwanga na baadhi ya Wanyakyusa wapatikanao katika maeneo ya masoko na Ndolezi wilayani Mbozi, lakini pia makabila mengine ambayo si asili katika wilaya ya Mbozi. Mji huu una mitaa yake ambayo ni: Old Vwawa, Ilolo, Mwenge, Ichenjezya, Ilembo, Frolida, Mbimba Itemba, Mtambwe, Jim road, Isangu, Ichenjezya, Mbugani, Vwawa day na Masaki.